1. számú melléklet I. Vagyongazdálkodási közfeladatok 4. sz. melléklete
4. Lakáscélú ingatlanüzemeltetés
4.1 Lakások üzemeltetése
4.1.1 Bérlőkhöz kapcsolódó kapcsolattartási, képviseleti és ellenőrzési feladatok elvégzése
4.1.1.1 A bérbeadót terhelő üzemeltetői-, javítási- és karbantartási feladatokkal összefüggően kapcsolattartás bérlőkkel.
4.1.1.2 Bérbeadó képviselete bérlőkkel szemben.
4.1.1.3 Bérlői igények, észrevételek, javaslatok közvetítése bérbeadó felé.
4.1.1.4 Az illetéktelen lakás-igénybevételről az Önkormányzat haladéktalan tájékoztatása.
4.1.1.5 Bérlőt terhelő, vagy a bérlő által vállalt és az Önkormányzat által     
                  engedélyezett, valamint a bérleti szerződésben előírt karbantartási     
                                  kötelezettségek elvégzésének ellenőrzése, bérbeadó tájékoztatása.

4.1.1.6 A beruházásokra, felújításokra, szükség szerint megállapodás/tulajdonosi nyilatkozat döntéshozó részére történő előkészítése, a közművek által kiadandó engedélyekhez szükséges tulajdonosi hozzájárulás aláírása és kiadása (a II/6. mellékletben szereplő ingatlanok tekintetében is). A bérlői vagy más használati jogosult által végzett beruházások, felújítások, műszaki szakmai felügyelete, az elvégzett feladatok dokumentálása.
4.1.1.7 A szociális helyzet alapján bérbe adott lakások bérlői részére nyújtott lakbértámogatások felülvizsgálata a lakásbérbeadási rendelet szerint és a hiánypótlások elvégzése, valamint az Önkormányzat és a Közfeladatellátó egyeztetése alapján kialakított ütemterv szerint a költségelvű és piaci lakbérek felülvizsgálata értesítése alapján a bérbeadott lakások meghatározott körére vonatkozóan legkésőbb tárgyi év december 20. napjáig.
4.1.1.8 [bookmark: _GoBack]A következő évi lakbérek megállapítása (a Fővárosi Közgyűlés esetleges lakbéremelésre vonatkozó döntésének figyelembevételével is) és – szükség esetén – a lakbéreknek a lakásgazdálkodási informatikai felületen való átállítása legkésőbb tárgyi év december 23. napjáig.
4.1.1.9 A lakbérközlés elvégzése a teljes bérlői és használói kört érintően a következő év január 31. napjáig. 
4.1.1.10 Elköltöző bérlőktől/használóktól a bérlemény átvétele jegyzőkönyvvel, illetve új bérlőnek jegyzőkönyvvel történő átadása, mely jegyzőkönyv minősíti a lakás állapotát, beleértve a lakásberendezési- és felszerelési tárgyakat is. A birtokátruházási eljáráson a lakásberendezések leltár szerinti ellenőrzése, illetve lakás átadásakor átadó leltár készítése. A birtokátruházásról szóló jegyzőkönyv egy példányának, valamint azok alapjául szolgáló dokumentumok egy példányának 5 munkanapon belüli elektronikus formában történő megküldése az Önkormányzat Főpolgármesteri Hivatal Szociálpolitikai Főosztály Lakásgazdálkodási Osztály vezetőjének, valamint a Pénzügyi, Számviteli és Vagyonnyilvántartási Főosztály Számlázási és Adóbevallási Osztály részére.
4.1.1.11 A birtokátruházásról szóló jegyzőkönyvben a Közfeladat-ellátó nyilatkozik a távozó bérlő költségére (az óvadék terhére) elvégzendő javítási munkákról, amelyekre a rendeltetésszerű használathoz, illetve a birtokba adásnak megfelelő állapot helyreállításához szükség van.
4.1.1.12 Bérlő/használó változás, illetve lakás megüresedés közlése a közüzemi szolgáltató cégekkel, ennek elmaradása esetén – amennyiben a közüzemi szolgáltató cég a mérőórát leszereli – a mérőóra visszahelyezése a Közfeladat-ellátó költségén.
4.1.1.13 Bérlő/használó elhalálozása esetén az Önkormányzat értesítése. Az elhunyt volt bérlők/használók esetében az ügyben eljáró helyi  önkormányzat hagyatéki előadójának megkeresése, illetve – ha a hagyatéki eljárás jegyzői szakaszának lezárulását követően közjegyzői eljárás indul – a közjegyzői eljárás során az illetékes közjegyző hivatal/hatóság megkeresése és a volt bérlők/használók által esetlegesen felhalmozott bérleti/használati díjhátralék haláluk napjáig terjedően hitelezői igényként történő bejelentése.
4.1.1.14 A társasházban lévő lakások esetében a bérbeadót/tulajdonost terhelő kötelezettségek teljesítése, szükség szerint kapcsolattartás a tulajdonostársakkal, az ingatlan képviselőjével, valamint a szabályszerűen összehívott társasházi közgyűléseken az Önkormányzat meghatalmazottjaként és képviseletében történő részvétel. A közös költség megfizetése és továbbszámlázása az Önkormányzat felé. A társasházi közgyűléseken az Önkormányzat meghatalmazottjaként és képviseletében résztvevő Közfeladat-ellátó feladataira az I. Vagyongazdálkodási közfeladatok 1. számú melléklet 1.1.1.3. pontjában meghatározottak az irányadók.
4.1.1.15 Az önálló rendeltetési egység bérbe/használatba adását, valamint értékesítését megelőzően az épületek energetikai jellemzőinek tanúsításáról szóló 176/2008. (VI. 30.) Korm. rendeletben meghatározottak szerinti tanúsítvány készítése.

4.1.1.16 bérlő/használó lakbér-és külön szolgáltatási díjtartozás mentességének igazolása az Önkormányzat kérésére.


4.1.2 Ingatlanhoz, lakásokhoz kapcsolódó műszaki, karbantartási, javítási és ellenőrzési feladatok elvégzése
4.1.2.1 Jogszabályból vagy lakásbérleti szerződésből eredően az ingatlanok központi berendezéseinek és rendszereinek (elektromos hálózat, fűtési rendszerek, használati melegvíztermelő berendezések, stb.) bérbeadót terhelő üzemeltetési-, hibaelhárítási-, javítási- és karbantartási feladatainak elvégzése, az Önkormányzat által engedélyezett módon.
4.1.2.2 Közfeladat-ellátó fogadja a rendkívüli események bejelentését és szükség szerint intézkedik az Önkormányzat egyidejű értesítése mellett.
4.1.2.3 Évente egy alkalommal teljes körű, ezen felül az Önkormányzat igénye szerint esetenkénti ellenőrzés végzése, a helyszínen jegyzőkönyv felvétele (melyet a bérlő is aláír). A jegyzőkönyv egy példányának megküldése az Önkormányzatnak, elektronikus úton. Az ellenőrzések tapasztalatairól írásos tájékoztatás az Önkormányzat részére. Indokolt esetben az Önkormányzat egyidejű tájékoztatása mellett intézkedés kezdeményezése.
Bérleményellenőrzés alkalmával annak ellenőrzése, hogy 
· a bérlők a bérleményeket saját maguk használják-e, 
· a bérlő a bérleményt életvitelszerűen lakja,
· a bérleti szerződésben meghatározott célra és rendeltetésszerűen használja, 
· teljesíti-e a bérlőt terhelő fenntartási, karbantartási kötelezettségét.
· A 4.1.1.10. alapján felvett átadóleltár szerinti berendezési, felszerelési tárgyak ellenőrzése.
4.1.2.4 [bookmark: _Hlk536512152]A biztonságos és rendeltetésszerű használat biztosítása érdekében szükséges hibaelhárítási-, karbantartási- és javítási- munkák felmérése, tervezése és elvégzése az Önkormányzat által engedélyezett módon. Közfeladat-ellátó  az általa lefolytatott beszerzési eljárások esetében nettó 3 000 000 Ft, azaz hárommillió forint értékhatárig saját hatáskörben, ezen értékhatár felett - ide nem értve a Közfeladat-ellátó az általa lefolytatott közbeszerzési eljárások alapján megkötendő szerződéseket - az Önkormányzat szakmai felügyeletet ellátó szervezeti egysége által kiadott előzetes írásbeli engedélye alapján jogosult közreműködők igénybevételére. (engedélyen a munkák részletes műszaki tartalmára vonatkozó írásbeli visszaigazolás is értendő). Közfeladat-ellátó az általa lefolytatott közbeszerzési eljárások alapján megkötött szerződések esetében értékhatártól függetlenül saját hatáskörben jogosult közreműködők igénybevételére azzal, hogy ezen esetben a közbeszerzési eljárás lefolytatása előtt Közfeladat-ellátó a közbeszerzési kiírásra, illetve az alapján megkötendő szerződésre vonatkozóan köteles megkérni az Önkormányzat szakmai felügyeletet ellátó szervezeti egységének előzetes írásbeli engedélyét.
4.1.2.5 A lakóépületek és nyugdíjasházak tekintetében a kis értékű tárgyi eszközökért, tartozékokért felelős személy kijelölése, aki felügyeli az eszközök meglétét és évente tájékoztatja az Önkormányzatot a változásokról.
4.1.2.6 A lakóépületekben gondnoksági feladatok ellátása.

4.1.3 Ingatlanokhoz kapcsolódó közüzemi-, energetikai feladatok ellátása
4.1.3.1 A központi közműhálózat üzemeltetése, kapcsolattartás a közmű cégekkel.
4.1.3.2 Közüzemi és közszolgáltatási szerződések megkötése és nyilvántartása, az esetleges módosítások kezdeményezése, a teljesítés ellenőrzése.
4.1.3.3 Az üres lakások beérkezett közüzemi számláinak ellenőrzése, kifizetése és továbbszámlázása az Önkormányzat felé. Közfeladat-ellátó biztosítja, hogy az üres lakásokban minden közműszolgáltatás elérhető legyen. Amennyiben a megüresedett lakásban valamely közműszolgáltatás korlátozva lett, haladéktalanul intézkedik a közműszolgáltatónál a szükséges intézkedések megtételéről a visszakapcsolás iránt. 
4.1.3.4 Szemétszállítás megszervezése azokon az Önkormányzati tulajdonú ingatlanokon, ahol a bérlő a Közfeladat-ellátó felé szemétszállítási külön szolgáltatási díjat fizet.

4.1.4 Ingatlanokkal kapcsolatos takarítási és gondozási feladatok elvégzése
4.1.4.1 A lakóépületek közös használatú területeinek tisztántartása, heti egyszeri lemosása, szemétledobók működésének biztosítása, szeméttároló edények szükség szerinti cseréje, szükség szerinti fertőtlenítése.
4.1.4.2 Közfeladat-ellátó szükség szerint rovar- és rágcsáló irtást végeztet.
4.1.4.3 Az ingatlanhoz tartozó járdák takarítása, télen szükség szerinti hó-, jég- csúszásmentesítése.
4.1.4.4 Az ingatlanhoz tartozó füves területek és a növényzet gondozása, évi 3-4 alkalommal a fű lenyírása, sövények, bokrok, fák szükség szerinti nyesése, kaszálék és nyesedék összeszedése, elszállítása. A szükségessé váló további munkák az Önkormányzat előzetes egyedi engedélyével történhetnek.
4.1.4.5 Közfeladat-ellátó nettó 1 000 000 Ft, azaz egymillió forint értékhatárig saját hatáskörben, ezen értékhatár felett az Önkormányzat szakmai felügyeletet ellátó szervezeti egysége által kiadott előzetes írásbeli engedélye alapján jogosult közreműködők igénybevételére azzal, hogy az elektronikus formában megküldött engedélyezés megkérésének kézhezvételétől és az esetleges hiánypótlás megküldésétől számított 30 napon belül az Önkormányzat megküldi döntését. 
4.1.4.6 Közfeladat-ellátó jelen szerződésben meghatározott feladatait elsősorban saját kapacitással, illetve, ha ezzel nem rendelkezik vagy erre kényszerül, alvállalkozók bevonásával látja el.
4.1.4.7 Közfeladat-ellátó az életveszélyes helyzet kialakulása, illetve a rendeltetésszerű használatot súlyosan akadályozó hibák esetén saját hatáskörben intézkedik annak megszüntetésére és egyidejűleg az Önkormányzatot tájékoztatja. A költségeket jogosult a havi elszámolása során érvényesíteni.
4.1.4.8 Az üres lakások kulcsainak őrzése, ezen lakások rendszeres (legalább fél évente történő) ellenőrzése, szellőztetése, szükség szerinti javítási- karbantartási- takarítási feladatok ellátása, önkényes lakásfoglalókról Önkormányzat haladéktalan tájékoztatása.
4.1.4.9 A karbantartási feladatok nyilvántartása (Karbantartási terv) ingatlanonként, időpont vagy időintervallum szerint.
4.1.4.10 Az ingatlanok élőerős őrzése vagy távfelügyeleti védelme az Önkormányzat Főpolgármesteri Hivatal Szociálpolitikai Főosztálya által meghatározottak szerint.
4.1.4.11 A közreműködők által elvégzett szolgáltatások szakértői ellenőrzése.
4.1.4.12 Az Önkormányzat tulajdonában álló épületekben lévő felvonók folyamatos működési feltételeinek megszervezése (lift távfelügyelet), gondoskodás az esetleges mentések végrehajtásáról, vizsgázott személy biztosításával.

4.1.5 Ingatlanokhoz kapcsolódó biztosítási-, munka- és tűzvédelmi- feladatok elvégzése
4.1.5.1 Közfeladat-ellátó az Önkormányzat nevében megköti a biztosítási szerződéseket, befizeti a biztosítás díjait és azokat érvényesíti az Önkormányzat felé, bonyolítja az esetleges biztosítási eljárásokat. A folyamatos és rendeltetésszerű működtetés biztosítása érdekében a bérlői biztosításkötések esetében, amennyiben a biztosítási kár helyreállítását a Bérlő fizette meg a vállalkozónak, arra vonatkozó nyilatkozat kiállítása, hogy a biztosító a kártérítési összeget közvetlenül a bérlőnek fizesse meg. A nyilatkozat kiállítására vonatkozó feladat az ingatlan birtokbaadásának napjától hatályos. A nyilatkozat kiadása a Bérlő részére a Szociálpolitikai Főosztállyal történt előzetes írásos egyeztetést követően történhet meg. 
4.1.5.2 Munka- és tűzvédelmi feladatok ellátása.

4.1.6 Nővérügyelet ellátása
4.1.6.1 Folyamatos nővérügyelet ellátása nyugdíjasházanként egy fővel.
4.1.6.2 Bérlő egészségi és mentális állapotváltozásának észlelése esetén a szervezeti felettes tájékoztatása, aki értesíti az Önkormányzatot a szükséges intézkedések megtétele céljából. Kapcsolattartás a hozzátartozókkal, a kezelőorvossal, a háziorvossal, a házi gondozó szolgálat ápolóival, az ideiglenes gondnokkal stb.
4.1.6.3 Nővérhívó rendszer működtetése, a rendszeren történő, vagy személyes megkeresés esetében segítséget kérő Bérlő állapotának felmérése, a szakmailag szükséges intézkedések megtétele.
4.1.6.4 Indokolt esetben orvos, mentő kihívása. Gondnok távollétében jelentkező esetleges műszaki problémák jelentése a szervezeti felettesnek, munkaidőn túl pedig jelzés az üzemeltető központi telefonszámára.
4.1.6.5 Kérésre alkalomszerűen vérnyomás ellenőrzése.
4.1.6.6 Kérésre alkalomszerűen vércukorszint mérés segítése.
4.1.6.7 A Bérlő elhalálozása esetén a szervezeti felettes, az Önkormányzat és hozzátartozók értesítése.
